Plnenie
 zámerov Komplexného programu podpory exportu v krajinách prioritného záujmu zahranično-obchodnej politiky Slovenskej republiky

Komplexný program podpory exportu definoval i rozhodujúce úlohy pre teritoriálnu orientáciu zahraničnoobchodnej politiky Slovenska.

Komplexný program za krajiny prioritného slovenského záujmu stanovil: Nemecko, Francúzsko, Taliansko, Rakúsko, ČR, Maďarsko, Poľsko, RF a Ukrajinu, Čínu, Indiu, USA, Japonsko, SAE. Predpokladal prijatie konkrétnych programov teritoriálneho zamerania „šitých na mieru“ pre tieto krajiny. Vývoj zahraničného obchodu s rozhodujúcimi teritóriami bol v období rokov 1998 – 2000 je podrobnejšie hodnotený v prílohe materiálu.

•	Nemecko 

najväčší obchodný a investičný partner SR, s veľkým ekonomickým potenciálom, dobrou tradíciou obchodných i kooperačných väzieb, kde sú rezervy pre rozširovanie spolupráce

-	 medziročný rast vývozu 24,9%, dovozu 25,6%, obratu 25,2%;
-	pasívne saldo obchodu sa zmierňuje;
-	obchod s Nemeckom tvorí štvrtinu obratu ZO SR;
-	dynamizuje sa prílev PZI (v roku 1998 pochádza z Nemecka 20,5% všetkých PZI, v roku 2000 už 50,8 %).

•	Francúzsko 

potreba zvýšiť dynamiku vývozu SR, rozšírenie štruktúry vyvážaného sortimentu, výraznejšia hospodárska prítomnosť francúzskych investorov v projektoch SR

-	medziročný rast vývozu je podstatne vyšší ako rast dovozu (predstih až 35,5 bodu); 
-	v roku 1998 je saldo obchodu deficitné, ďalej už aktívne;

•	Taliansko 

výraznejšie zníženie vývoja obchodnej bilancie s rozšírením spolupráce na úrovni malého a stredného stavu

-	obrat obchodu vykazuje nadpriemernú dynamiku (medziročný rast o 27,1%), vývoz rastie dynamickejšie ako dovoz;
-	saldo obchodu je v roku 1998 pasívne (-2,9 mld. Sk), v roku 1999 prešlo do 
aktíva a v roku 2000 výrazne akceleruje (+13,9 mld. Sk);
-	podiel na PZI za rok 2000 je 1,2 % 

•	Rakúsko

 jediná susedná členská krajina EÚ s obrovským potenciálom zamerania hospodárskej spolupráce, využívania možnosti a zdrojov v rámci cezhraničnej spolupráce, budovania silného regiónu W-G-B

-	vývoz rastie dynamickejšie ako dovoz;
-	aktívne saldo obchodu sa zvyšuje (v roku 1998  6,7 mld. Sk, v roku 2000 už 22,6 mld. Sk);
-	podiel Rakúska na PZI za rok 2000 je 6,6 % 

•	Česká republika 

            zastavenie poklesu exportu, stabilizácia podielu vzájomného obratu, rozšírenie kooperácie, vývoz investičných celkov do tretích krajín, využívanie efektov colnej únie v záujme spoločného vstupu do EÚ

-	v rokoch 1995 – 1999 vývoz vykazoval pokles, v roku 2000 vzrástol oproti predchádzajúcemu roku o 24,6% a dosiahol zatiaľ najvyššiu historickú hodnotu;
-	dovoz medziročne rástol v priemere o 1,35%, obrat  o 3,5%;
-	pokles podielu ČR na obrate zahraničného obchodu sa však nepodarilo zastaviť;
-	saldo obchodu je v roku 1998 a 1999 pasívne, v roku 2000 aktívne vo výške 8,5 mld. Sk;
-	podiel na PZI za rok 2000 je 0,7% 

•	Maďarsko 

           posilňovanie obchodnej výmeny v rámci CEFTA, trilaterálnej, regionálnej spolupráce, dopravných štruktúr

-	vývoz  rastie rýchlejšie ako dovoz;
-	saldo obchodu je aktívne a zlepšuje sa (v roku 2000  14,3 mld. Sk);
-	podiel na PZI za rok 2000 je 6,7 %  

•	Poľsko

           zvyšovať dimenziu cezhraničnej spolupráce, dynamizovať hospodársku spoluprácu s dôrazom na tranzitné možnosti, rozvoj cestovného ruchu, saturácia najväčšieho trhu AK

-	vývoz rastie rýchlejšie ako dovoz;
-	saldo obchodu je aktívne (v roku 2000  13,9 mld. Sk).

•	Ruská federácia 

           hľadať možnosti zastavenia poklesu vývozu, rozširovania štruktúry vyvážaného tovaru

-	vývoz permanentne klesá, dovoz medziročne rastie o 28,0%;
-	obchodný deficit sa prehlbuje (v porovnaní rokov 1998 a 2000 o 44,8 mld. Sk), v roku 2000 dosiahol až 95,7 mld. Sk.

•	Ukrajina 

           hľadať možnosti zastavenia poklesu vývozu, rozširovania štruktúry vyvážaného tovaru

-	vývoz medziročne poklesol v priemere o 7,1%, dovoz mierne rastie (1,3%).
-	saldo obchodu je pasívne (v roku 2000  1,9 mld. Sk.). 

•	USA 

          posilňovať obchodno-ekonomickú dimenziu spolupráce s cieľom zvrátiť nepriaznivý vývoj obchodnej bilancie, obrovský trh s tradičným vývozom strojárskej energetiky, možnosť prieniku telekomunikačných zariadení, polovýrobky celulózového priemyslu

-	vývoz medziročne rastie v priemere o 16,6%, dovoz o 0,3%;
-	saldo obchodu je pasívne, v porovnaní rokov 1998 a 2000 sa zmiernilo o 4,5 mld. Sk;
-	podiel na PZI  za rok 2000 je 3,8 % 

•	Japonsko 

           využiť ekonomický potenciál na zvýšenie prílevu  priamych zahraničných investícií SR

-	tempo rastu dovozu je vyššie ako vývozu;
-	pasívne saldo obchodu sa prehlbuje, v roku 2000 dosiahlo 9,4 mld. Sk (v roku 1998  7,1 mld. Sk.); 
-	Japonsko sa nenachádza v prvej desiatke krajín podieľajúcich sa na PZI v Slovenskej republike.

•	SAE

           posilnenie súčasnej pozície slovenských podnikateľov na tomto trhu, ktorý sa javí ako potencionálne progresívny a solventný z hľadiska obchodu, cestovného ruchu a investícii

-	vývoz zaznamenal medziročné tempo rastu v priemere 44,9 %, dovoz 60,6 %
-	saldo obchodu je vysoko aktívne